הריח מתקתק ומרוכז בזכות החוזק הגבוה. מורגשים פרחים, פירות טריים כמו תפוזים ואפרסקים, ומעט תבלינים.
לויסקי גוף סמיך ומרוכז כמו הריח, עם עקיצת אלכוהול עדינה שנעלמת לאחר הוספת מעט מים. הטעם מלא בתבלינים, טופי וקרמל, עם רמז לפירות טרופיים בשלים ומעט וניל ואגוז מוסקט.
הסיומת בינונית באורכה, עם מאלט מתוק, תבלינים ומעט עץ.
על אף הדימיון הרב לויסקי הסקוטי, לוויסקי היפני יש קסם וייחוד משל עצמו. הדיוק והשאיפה לשלמות הטבועים באופי היפני ניכרים גם בויסקי, ולחובבי סינגל מאלט מושבעים מומלץ בחום להוסיף ויסקי יפני לאוסף.
הוספת כמה טיפות מים תעזור לא רק להוריד מעט את החוזק האלכוהולי, אלא גם לשחרר מהויסקי עושר של ניחוחות וטעמים. מומלץ להוסיף את המים טיפה אחר טיפה, עד שמגיעים למידה המהנה ביותר.